CELEX: 62011TN0355
Language: el
Date: 2011-07-05 00:00:00
Title: Υπόθεση T-355/11: Προσφυγή της 5ης Ιουλίου 2011 — Segovia Bonet κατά ΓΕΕΑ — IES (IES)

10.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/52
            
         Προσφυγή της 5ης Ιουλίου 2011 — Segovia Bonet κατά ΓΕΕΑ — IES (IES)
   (Υπόθεση T-355/11)
   2011/C 269/115
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγων: Jorge Segovia Bonet (Μαδρίτη, Ισπανίας) (εκπρόσωποι: M.E. López Camba και J.L. Rivas Zurdo, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: IES Insurance Engineering Services Srl (Μιλάνο, Ιταλία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την από 29 Μαρτίου 2011 απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στην υπόθεση R 749/2010-2· και
            
         
               —
            
            
               να καταδικάσει το καθού και την αντίδικο ενώπιον του τμήματος προσφυγών στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η αντίδικος ενώπιον του τμήματος προσφυγών
   
      Σήμα προς καταχώριση: το εικονιστικό σήμα «IES», για υπηρεσίες των κλάσεων 35, 36, 41, 42 και 45 — Αίτηση καταχωρίσεως κοινοτικού σήματος υπ. αρ. 6787345
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο προσφεύγων
   
      Αντιταχθέν σήμα ή σημείο: υποβληθείσα στο Ηνωμένο Βασίλειο αίτηση καταχωρίσεως υπ.αρ. 2358802 του εικονιστικού σήματος «IES» για υπηρεσίες της κλάσεως 41
   
      Απόφαση του τμήματος ανακοπών: Η ανακοπή έγινε εν μέρει δεκτή
   
      Απόφαση του τμήματος προσφυγών: Η προσφυγή απορρίφθηκε και η απόφαση του τμήματος ανακοπών επικυρώθηκε
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β'', του κανονισμού (ΕΚ) 207/2009 του Συμβουλίου, καθόσον εσφαλμένως έκρινε το τμήμα προσφυγών ότι δεν υφίσταται κίνδυνος συγχύσεως μεταξύ του προγενέστερου σήματος και του επίμαχου αιτούμενου κοινοτικού σήματος, διότι (ι) τα αντιπαρατιθέμενα σήματα είναι παρόμοια σε βαθμό που να προκαλεί σύγχυση, ιδίως από φωνητικής απόψεως· και (ιι) οι υπηρεσίες που αφορά η προγενέστερη καταχώριση είναι συμπληρωματικές αυτών που αφορά η επίμαχη αίτηση καταχωρίσεως κοινοτικού σήματος.